**Z Á P I S N I C A**

zapísaná v priebehu zasadnutia Obecného zastupiteľstva dňa 7. 12. 2018

*Prítomní: viď prezenčná listina*

*Program:*

1. Úvodné náležitosti

 a) Otvorenie zasadnutia

 b) Určenie zapisovateľa a overovateľov zápisnice

 c) Oznámenie výsledkov voľby starostu a volieb poslancov do obecného

 zastupiteľstva - odovzdanie osvedčení o zvolení

 d) Zloženie sľubu novozvoleného starostu, prevzatie insígnií a prevzatie

 vedenia ustanovujúceho zasadnutia novozvoleným starostom

 e) Zloženie sľubu poslancov novozvoleného zastupiteľstva

 f) Vystúpenie starostky obce

1. Schválenie programu zasadnutia
2. Schválenie poslanca zastupiteľstva, ktorý bude poverený zvolávať a viesť zasadnutia zastupiteľstva v súlade so znením § 12 zákona o obecnom zriadení
3. Zriadenie komisií, voľba predsedov a členov
4. Určenie platu starostu
5. Schválenie VZN o miestnych daniach a  miestnom poplatku za komunálny odpad a  drobné stavebné odpady na rok 2019
6. Schválenie miestnych poplatkov na rok 2019
7. Schválenie rozpočtu na rok 2019
8. Úprava rozpočtu za rok 2018

 10. Diskusia

 11. Kontrola uznesenia

 12. Záver

K bodu 1:

Starostka obce Jarmila Dobroňová privítala prítomných, určila overovateľov uznesení a zápisnice p. Randu Pavla a Ing. Dobroňa Michala, zapisovateľku Mgr. Miroslavu Hulínovú.

Starostka obce odovzdala slovo predsedkyni okrskovej volebnej komisie p. Helene Sakalovej, ktorá prečítala podrobné informácie o výsledkoch komunálnych volieb v obci Hričovské Podhradie. Následne odovzdala Osvedčenie o zvolení.

Jarmila Dobroňová zložila ako novozvolená starostka obce Hričovské Podhradie zákonom predpísaný sľub a následne svoj sľub podpísala.

V abecednom poradí zložili a podpísali svoje sľuby novozvolení poslanci obecného zastupiteľstva Pavol Blaško, Ing. Michal Dobroň, Jozef Pekarík, Pavol Randa a Gabriela Vidrová.

Starostka obce Jarmila Dobroňová v rámci krátkeho vystúpenia predniesla svoje poďakovanie a oboznámila prítomných s plánmi a ďalšími postupmi svojej práce.

K bodu 2:

Starostka obce oboznámila prítomných s ďalším programom zasadnutia, program bol jednohlasne schválený.

K bodu 3:

Pavol Randa bol poverený zvolávaním a vedením zasadnutí zastupiteľstva v prípadoch podľa § 12 ods. 2 prvá veta, ods. 3 tretia veta, ods. 5 piata veta a ods. 6 tretia veta zákona SNR č. 369/199:0 Zb. o obecnom zriadení v znení neskorších predpisov.

K bodu 4:

Starostka obce oboznámila obecné zastupiteľstvo v Hričovskom Podhradí, že na základe § 18 schváleného Štatútu obce Hričovské Podhradie nezriaďuje obecnú radu a komisie obecného zastupiteľstva.

K bodu 5:

Obecné zastupiteľstvo určilov súlade so zákonom NR SR č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov mesačný plat starostke obce Jarmile Dobroňovej vo výške 1 575 €. Starostka obce podotkla, že tak ako aj doposiaľ odmenu k svojmu základnému platu nechce.

K bodu 6:

Prítomní nepredložili žiadny návrh ani pripomienku k pripravenému návrhu VZN o miestnych daniach a miestnom poplatku za komunálne odpady a drobný stavebný odpad na rok 2019. Starostka oboznámila, že zvýšenie poplatku za odpad na jednu osobu je spôsobené navýšením úhrad za uloženie odpadov zo strany odvozovej spoločnosti. Prítomní návrh VZN schválili jednohlasne.

K bodu 7:

Starostka obce vyzvala prítomných k vyjadreniam, prípadným návrhom, zmenách k pripravenému návrhu Nariadenia o poplatkoch, ktoré sa budú v obci vyberať v roku 2019. P. Pekarík Jozef podotkol, že poplatok za prenájom ihriska – celého areálu vo výške 500 eur je podľa neho príliš navýšený. Po krátkej diskusii prítomných a ujasnení si podmienok za akých sa bude táto suma vyberať, poslanci Nariadenie o poplatkoch na rok 2019 schválili jednohlasne.

K bodu 8:

Starostka obce vyzvala prítomných k zmenám, k návrhom, pripomienkam k rozpočtu pre rok 2019, 2020 a 2021. Návrh bol zo strany p. Pekaríka, ktorý navrhol navýšenie sumy pre ihrisko, nakoľko suma 670 eur je nízka. V diskusii k tejto problematike boli prítomní oboznámení i s ďalšími položkami pre športový areál a teda celková suma rozpočtových výdavkov pre športový areál je 1 400 eur. Prítomní poslanci nenavrhli a neschválili ďalšie navýšenie rozpočtu pre športový areál, rozpočet jednohlasne schválili v navrhovanej podobe. Pred schválením prečítala svoje odborné stanovisko k návrhu viacročného rozpočtu i kontrolórka obce. Obecné zastupiteľstvo schválilo rozpočet obce na rok 2019 bez programovej štruktúry v rámci kategórií ekonomickej klasifikácie.

K bodu 9:

Prítomní mali informácie o čerpaní finančných prostriedkov k 01.12.2018 k dispozícií prostredníctvom emailovej pošty a rovnako i samotný návrh k úprave rozpočtu za rok 2018. K návrhu úpravy nemali žiadne pripomienky, jednohlasne schválilitretiu úpravu rozpočtu obce na rok 2018.

K bodu 10:

Prítomní boli informovaní, že 12. januára 2019 sa na športovom ihrisku v obci Hričovské Podhradie uskutočnia Furmanské preteky v spolupráci s Pavlom Blaškom. Starostka obce vyzvala prítomných k pomoci pri realizácii i k príprave tejto akcie.

Starostka obce požiadala prítomných o možnosť používania súkromného osobného motorového vozidla pre potreby obce, poslanci tento návrh jednohlasne schválili.

K bodu 11:

Pracovníčka M. Hulínová na záver prečítala uznesenia k jednotlivým bodom zasadnutia, ktoré prítomní schválili jednohlasne.

K bodu 12:

Starostka obce poďakovala prítomným za účasť.

Zapísala Miroslava Hulínová

7.12.2018

 Jarmila Dobroňová

 starosta obce

Overovatelia zápisnice: Pavol Randa ............................

 Ing. Michal Dobroň ............................